《次韵》
宋代·叶茵

举世一枰棋，谁能著著奇。
懒皆安乐法，醉即太平时。
梅雨飞不断，茶烟凝欲垂。
吟诗为无事，多事又因诗。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。